# ดันดาดัน
ดันดาดัน  เป็นซีรีส์มังงะญี่ปุ่นเขียนและวาดภาพประกอบโดยยูกิโนบุ ทัตสึได้รับการตีพิมพ์ต่อเนื่องใน แอปและเว็บไซต์ โชเน็งจัมป์+ ของสำนักพิมพ์ชูเอชะตั้งแต่เดือนเมษายน พ.ศ. 2564 โดยมีการรวบรวมเป็นฉบับรวมเล่ม (ทังโกบง) ทั้งหมด 14 เล่ม ณ เดือนพฤษภาคม พ.ศ. 2567 อนิเมะโทรทัศน์ดัดแปลงโดยสตูดิโอไซเอินซ์ซารุ ออกอากาศตั้งแต่เดือนตุลาคมถึงธันวาคม พ.ศ. 2567 โดยฤดูกาลที่สองมีกำหนดออกอากาศในเดือนกรกฎาคม พ.ศ. 2568

 เรื่องย่อ 
โมโมะ อายาเสะเป็นเด็กนักเรียนมัธยมปลายที่เชื่อเรื่องผีแต่ไม่เชื่อเรื่องเอเลี่ยน ในขณะที่เพื่อนร่วมชั้นของเธอ โอการุนเชื่อเรื่องเอเลี่ยนแต่ไม่เชื่อเรื่องผี ในการเดิมพันเพื่อตัดสินว่าใครถูกต้อง ทั้งสองตัดสินใจแยกกันเยี่ยมชมสถานที่ที่เกี่ยวข้องกับทั้งเรื่องลี้ลับและเหนือธรรมชาติ โดยอายาเสะไปเยี่ยมสถานที่แรกและเด็กชายไปเยี่ยมชมสถานที่หลัง เมื่อทั้งสองไปถึงสถานที่ของตน ปรากฏว่าพวกเขาต่างถูกต้องเพียงครึ่งเดียว ทั้งเอเลี่ยนและผีก็มีอยู่จริง

 ตัวละคร 

 มนุษย์ 
อายาเสะ โมโมะ (綾瀬 桃)

เด็กสาวมัธยมปลายที่เชื่อเรื่องผีและสิ่งเหนือธรรมชาติ หลังจากถูกมนุษย์ต่างดาวเซอร์โปลักพาตัวไป เธอก็ค้นพบว่าตัวเองมีพลังจิต ทำให้เธอมองเห็น "รัศมี" ของผู้คนและสิ่งของต่างๆ เธอหลงรักเคน ทาคาคุระ และเริ่มออกเดตกับผู้ชายที่หน้าตาเหมือนเขา ด้วยเหตุผลนี้เธอจึงปฏิเสธที่จะเรียกชื่อของเขาว่าโอการุน (นักแสดงที่เธอชื่นชอบ) เพราะเคนดูไม่เหมือนเขาเลย ตลอดเรื่องราว เธอมีความรู้สึกอันแรงกล้าต่อโอการุน ผู้เป็นดั่งไอดอลของเธอ
ทาคาคุระ เคน (高倉 健) / โอคารุน (オカルン)

เด็กชายมัธยมปลายผู้ขี้อายแล้วไร้เพื่อนฝูงที่พยายามเข้าหากับอายาเสะด้วยความสนใจในเรื่องเดียวกันคือเหนือธรรมชาติ เธอเรียกเขาว่า "โอคารุน" (オカルン) จากซีรีส์เรื่อง "occult" เนื่องจากเขามีชื่อเดียวกับนักแสดง "ทาคาคุระ เคน" ผู้เป็นคนดังที่เธอชื่นชอบ
อายาเสะ เซย์โกะ (綾瀬 星子)

คุณยายของโมโมะ ทำอาชีพเป็นคนทรงหมอผี โดยมีฉายาว่า โดโดเรีย ซานต้า แม้ว่าเธอจะเป็นคุณยายแต่คาแรกเตอร์ของเธอยังเหมือนกับวัยรุ่นทั่วไป ซึ่งเธอจะเข้ามามีส่วนร่วมในการช่วยเหลือโมโมะ และ โอคารุน จากการเผชิญหน้ากับวิญญาณ มนุษย์ต่างดาว และเรื่องราวอาถรรพ์อีกมามาย
ชิราโทริ ไอระ (白鳥 愛羅)

นักเรียนสาวยอดนิยมประจำโรงเรียน และได้กลายมาเป็นพวกพ้องของโอคารุน และโมโมะ หลังจากเหตุการณ์ที่เธอเก็บลูกบอลสีทองของโอคารุนมา จึงทำให้เธอมองเห็นวิญญาณและเกือบจะเสียชีวิตลงไป ทว่าวิญญาณสาวกายกรรมผมสลวยกลับช่วยเหลือเธอเอาไว้ เธอจึงมีพลังเหนือธรรมชาติเป็นของตนเอง
เอ็นโจจิ จิน (円城寺 仁) / จิจิ (ジジ)

เพื่อนสมัยเด็กของโมโมะและยังเป็นรักแรกของเธอ เขามีชื่อเล่นว่า จิจิ (ジジ)
ซากาตะ คินตะ (坂田 金太)

ซาวากิ ริน (佐脇 凛)

ซึมะ อุนจิ (頭間 雲児)

 วิญญาณ 
ยายเเก่เทอร์โบ (ターボババア)

เป็นโยไคที่สวมบทบาทเป็นหญิงชราที่โหดร้ายและปากจัด เทอร์โบนั้นเคยปลอบวิญญาณเด็กผู้หญิงที่เสียชีวิตอย่างน่าสยดสยอง แต่กลับเริ่มสาปแช่งและขโมยอวัยวะเพศของใครก็ตามที่เข้ามาในดินแดนของเธอ หลังจากที่อายาเสะและโอการัน เอาชนะเธอได้ เซย์โกะก็ผนึกวิญญาณของเธอไว้ใน ตุ๊กตา มาเนกิเนโกะ จากนั้นเธอก็ตกลงที่จะช่วยพวกเขาชั่วคราวจนกว่าเธอจะได้รับพลังกลับคืนมาอย่างเต็มที่
ทาโร่ (太郎)

หุ่นกายวิภาคชาย
ฮานะ (花)

หุ่นกายวิภาคหญิง
สาวกายกรรมผมสลวย (アクロバティックさらさら)

เป็นโยไคที่สวมบทบาทเป็นหญิงสาวผมยาวสลวยเหมือนเส้นไหมที่มีความสามารถในการเคลื่อนไหวที่บิดเบี้ยวเหมือนนักกายกรรม
เนตรปีศาจ (邪視)

คาวาบังกะ ไม (川番河 舞)

ผีร่ม (アンブレラボーイ) / ซึมะ ฟูตะ (頭間 風太)

คาชิมะ เรโกะ (カシマレイコ)

 เอเลี่ยน 
มนุษย์ดาวเซอร์โป (セルポ星人)

มนุษย์ดาวเซอร์โป เป็นเผ่าพันธุ์เอเลี่ยนชายล้วนที่มาจากดาวเคราะห์เซอร์โป เนื่องจากเผ่าของพวกเขาเป็นผู้ชายทั้งหมด เซอร์โปจึงไม่สามารถสืบพันธุ์ตามธรรมชาติแล้วหันไปใช้เทคโนโลยีโคลนนิ่ง แต่เนื่องจากวิวัฒนาการทางชีววิทยาไม่สามารถกำเนิดสิ่งมีชีวิตคล้ายกับเซอร์โปได้ จึงพยายามที่ไปหาอวัยวะสืบพันธุ์โดยการลักพาตัวมนุษย์จากโลกและขโมยเพศของพวกเขา
คุณกั้งตั๊กแตน (シャコさん)

เอเลี่ยนรูปร่างกั้งตั๊กแตนที่เคยทำงานเป็นนักสู้รับจ้างให้กับมนุษย์ดาวเซอร์โปในภารกิจจับตัวโอคารุนเพื่อหาเงินมาซื้อเลือดเพื่อถ่ายเลือดให้ลูกชายของเขา ตั้งแต่นั้นมาเขาก็กลายมาเป็นตัวละครสมทบหลังจากที่เซย์โกะช่วยลูกชายของเขา ปัจจุบันเขาได้มาอาศัยอยู่บนโลกในฐานะชาวนาและยังพาลูกชายของเขามาอาศัยอยู่ด้วยกันที่โลก
จิกิตีต้า (チキチータ)

ลูกชายของคุณกั้งตั๊กแตน ปัจจุบันจิกิตีต้าได้ถูกคุณกั้งตั๊กแตนพามาอาศัยอยู่ด้วยกันบนโลก
โรคุโระเซอร์โป (セルポ 6郎)

วาโมล่า (バモラ)

คิโตะ นากิ (鬼頭 ナキ)

เคานต์แซงต์แชร์กแมง (サンジェルマン伯爵)

 การผลิต 
ก่อนที่จะตีพิมพ์ดันดาดันยูกิโนบุ ทัตสึเคยร่วมงานเป็นผู้ช่วยในการสร้างสรรค์มังงะมนุษย์เลื่อยยนต์ ของทัตสึกิ ฟูจิโมโตะและสุขาวดีอเวจี ของยูจิ คาคุ และได้รับการชมมากกว่า 1 ล้านครั้งในแอปกลายเป็นมังงะอันเป็นเอกลักษณ์ของแอพโชเน็งจัมป์+ต่อจากสปาย × แฟมิลี และไคจูหมายเลข 8

 สื่ออื่นๆ 
 มังงะ 

เขียนและวาดภาพโดย เริ่มตีพิมพ์และเผยแพร่ในแอปและเว็บไซต์ของโชเน็นจัมป์+ของสำนักพิมพ์ชูเอชะ เมื่อวันที่ 6 เมษายน พ.ศ. 2564 ได้รวบรวมเล่ม(ทังโกบง)เล่มแรกวางจำหน่ายเมื่อวันที่ 4 สิงหาคม พ.ศ. 2564 ณ วันที่ 4 กรกฎาคม พ.ศ. 2568 มีการออกเล่ม 20 เล่ม 

ซีรีส์นี้ตีพิมพ์พร้อมกันเป็นภาษาอังกฤษและสเปนบนแพลตฟอร์มมังงะพลัสของสำนักพิมพ์ชูเอชะ และตีพิมพ์เป็นภาษาอังกฤษบน เว็บไซต์โชเน็งจัมป์ของวิซ มีเดีย ในเดือนกุมภาพันธ์ พ.ศ. 2565 วิซ มีเดียได้ประกาศว่าพวกเขาได้รับลิขสิทธิ์ซีรีส์นี้ในรูปแบบสิ่งพิมพ์และได้วางจำหน่ายเล่มแรกเมื่อวันที่ 11 ตุลาคมของปีเดียวกัน ส่วนไทยได้มีการ lc พร้อมกับออกรูปเล่มเมื่อวันที่ 29 กุมภาพันธ์ พ.ศ. 2565ประกาศลิขสิทธ์สยามอินเตอร์คอมิกส์ วันที่ 8 เมษายน 2024 ซึ่งประกาศผ่านทางเฟสบุ๊คที่เป็นบัญชีทางการ เป็นลิขสิทธ์ของสำนักพิมพ์สยามอินเตอร์คอมมิกส์

 เล่ม 

 อนิเมะโทรทัศน์ 

ซีรีส์โทรทัศน์ อนิเมะที่ดัดแปลงได้รับการประกาศเมื่อวันที่ 28 พฤศจิกายน พ.ศ. 2566 โดยจะผลิตโดยสตูดิโอไซเอินซ์ซารุและกำกับโดย ฟูกะ ยามาชิโระ เขียนบทโดยฮิโรชิ เซโกะออกแบบตัวละครโดยนาโอยูกิ ออนดะ การออกแบบเอนทิตีเอเลี่ยนและเหนือธรรมชาติโดยโยชิมิจิ คาเมดะและเรียบเรียงดนตรีโดยเคนสุเกะ อุชิโอะ ซีรีส์นี้ได้ออกอากาศในวันที่ 4 ตุลาคม พ.ศ. 2567 บนบล็อกโปรแกรม Super Animeism Turbo ในเครือ JNN รวมถึง MBS และ TBS   ครันชีโรล สตรีมซีรีส์นี้นอกเอเชีย แต่จะรวมตะวันออกกลางและ CIS ด้วย ในขณะที่เน็ตฟลิกซ์ จะสตรีมซีรีส์นี้ทั่วโลก  มิวส์ คอมมิวนิเคชัน ได้รับลิขสิทธิ์ซีรีส์นี้ในเอเชียแปซิฟิก

หลังจากฤดูกาลที่หนึ่งฉายตอนจบแล้ว ก็ได้มีการประกาศฤดูกาลที่สอง โดยมีกำหนดออกอากาศในในวันที่ 3 กรกฎาคม พ.ศ. 2568 ครันชีโรลและเน็ตฟลิกซ์ได้รับการยืนยันว่าจะสตรีมฤดูกาลนี้

 รายชื่อตอน 
 ฤดูกาลที่ 1 (พ.ศ. 2567) 

 ฤดูกาลที่ 2 (พ.ศ. 2568) 

 กระแสตอบรับ 
ภายในเดือนพฤศจิกายน พ.ศ. 2566 มังงะเรื่องนี้มียอดจำหน่ายมากกว่า 3.2 ล้านเล่มและมียอดดูมากกว่า 360 ล้านครั้งบนแพลตฟอร์มโชเน็ง จัมป์ พลัส

ในเดือนมิถุนายน พ.ศ. 2564 ดันดาดัน ได้รับการเสนอชื่อเข้าชิงรางวัลมังงะถัดไป รอบที่เจ็ดในหมวดหมู่ เว็บไซต์มังงะที่ดีที่สุด และได้รับอันดับสองจากผู้เสนอชื่อทั้งหมด 50 ผู้เสนอชื่อ  อยู่ในอันดับที่สี่ในโคโนะ มังงะ งะ ซูโงอิ! ของสำนักพิมพ์ทาคาระจิมาชะอยู่ในรายชื่อมังงะที่ดีที่สุดสำหรับผู้อ่านชายประจำปี พ.ศ. 2565 ได้รับการเสนอชื่อเข้าชิงมังงะ ไทโช ครั้งที่ 15 ในปี  พ.ศ. 2565 อันดับที่ 7 ด้วย 53 คะแนน จากทั้งการ์ตูนแนะนำของพนักงานร้านหนังสือทั่วประเทศและการ์ตูนแนะนำของสำนักพิมพ์ประจำปี พ.ศ. 2565 ซีรีส์นี้อยู่ในอันดับที่ 4 ในหมวดหมู่Tsutaya Comic Award ในปี พ.ศ. 2565

 หมายเหตุ